2.

nusprendžia, kad tyrimo komitetas turi: — ištirti tariamą Komisijos neveikimą gavus įrodymų apie rimtus ir sisteminius Reglamento (EB) Nr. 1/2005 pažeidimus, kurie padaromi Sąjungoje ir į trečiąsias šalis vežant gyvus gyvūnus. Komisija nuolat informuojama apie sisteminius ir rimtus pažeidimus, kurie padaromi vežant gyvus gyvūnus. Nuo 2007 m. Komisija gavo apytiksliai 200 pranešimų dėl Reglamento (EB) Nr. 1/2005 pažeidimų. 2016 m. teisinių paslaugų įmonė Conte & Giacomini, veikdama gyvūnų gerovės fondo Tierschutzbund Zürich (AWF/TSB) vardu, pateikė Komisijai oficialų skundą dėl Reglamento (EB) Nr. 1/2005 pažeidimo vežant gyvūnus keliu iš Europos į Turkiją (4), kuriame Komisija buvo raginama inicijuoti įsipareigojimų nevykdymo procedūras prieš neteisėtą praktiką taikančias valstybes nares, — tirti tai, kad Komisija tariamai neužtikrino veiksmingo nuostatų dėl gyvūnams skirto ploto ir vidaus aukščio, įtvirtintų Reglamento (EB) Nr. 1/2005 3 straipsnio antros pastraipos g punkte ir I priedo II skyriaus 1.2 punkte, III skyriaus 2.3 punkte ir VII skyriuje, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl vežimo keliu priemonių ir gyvūnus transportuojančių laivų patvirtinimo, įtvirtintų Reglamento (EB) Nr. 1/2005 7, 18 ir 19 straipsniuose, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl girdymo ir šėrimo, įtvirtintų Reglamento (EB) Nr. 1/2005 3 straipsnio antros pastraipos h punkte, I priedo V skyriaus 1.4 ir 1.5 punktuose ir 2.1 punkto a ir b papunkčiuose, ir VI skyriaus 1.3 ir 2.2punktuose, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl pakratų, įtvirtintų Reglamento (EB) Nr. 1/2005 I priedo II skyriaus 1.1 punkto h papunktyje ir 1.5 punkte ir VI skyriaus 1.2 punkte, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl temperatūros ir vėdinimo sistemos, įtvirtintų Reglamento (EB) Nr. 1/2005 I priedo II skyriaus 1.1 punkto b papunktyje, III skyriaus 2.6 punkte ir VI skyriaus 3.1 punkte, įgyvendinimą, — tirti tai, kad Komisija tariamai neužtikrino veiksmingo nuostatų dėl draudimo vežti gyvūnus netinkamomis transporto priemonėmis, įtvirtintų Reglamento (EB) Nr. 1/2005 3 straipsnio antros pastraipos b punkte ir I priedo I skyriuje, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl tam tikrų gyvūnų atskyrimo, įtvirtintų Reglamento (EB) Nr. 1/2005 I priedo III skyriaus 1.12 punkte, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo papildomų nuostatų dėl tolimų kelionių, įtvirtintų Reglamento (EB) Nr. 1/2005 14 straipsnyje ir I priedo VI skyriuje, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl atliekamų patikrinimų, įtvirtintų Reglamento (EB) Nr. 1/2005 15 straipsnio 2 dalyje ir 21 straipsnyje, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl valstybių narių kompetentingų institucijų pareigos pažeidimų atveju imtis konkrečių priemonių ir pranešti apie pažeidimus, įtvirtintų Reglamento (EB) Nr. 1/2005 26 straipsnyje, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl kompetentingos institucijos pareigos užkirsti kelią vėlavimui vežimo metu arba sutrumpinti tokį vėlavimą, taip pat tokiu atveju imtis atitinkamų priemonių, įtvirtintų Reglamento (EB) Nr. 1/2005 22 straipsnyje, įgyvendinimą, — tirti tai, kad Komisija tariamai neužtikrino veiksmingo nuostatų dėl nenujunkytų gyvūnų vežimo, įtvirtintų Reglamento (EB) Nr. 1/2005 I priedo V skyriaus 1.4 punkto a papunktyje, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl gyvų gyvūnų vežimo jūra, įskaitant įlaipinimo praktiką ir laivuose naudojamas konstrukcijas, įtvirtintų Reglamento (EB) Nr. 1/2005 19, 20 ir 21 straipsniuose ir I priedo II skyriaus 1 ir 3 punktuose, III skyriaus 1 punkte ir IV skyriuje, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl vežimo priemonių, įtvirtintų Reglamento (EB) Nr. 1/2005 I priedo II skyriaus 1, 2 ir 5 punktuose, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl elgesio su gyvūnais, įskaitant įlaipinimo ir išlaipinimo veiksmus, įtvirtintų Reglamento (EB) Nr. 1/2005 3 straipsnio antros pastraipos e punkte ir I priedo III skyriaus 1.2, 1.3, 1.4, 1.6, 1.7, 1.8, 1.9 ir 1.11 punktuose, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl maršruto planavimo ir kelionės žurnalo, įtvirtintų Reglamento (EB) Nr. 1/2005 5 straipsnio 4 dalyje, 8 straipsnyje, 14 straipsnio 1 dalies a, b ir c punktuose, 21 straipsnio 2 dalyje ir II priede, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo nuostatų dėl valstybių narių kompetentingų institucijų pareigų ir prievolių, įtvirtintų Reglamento (EB) Nr. 1/2005 10 ir 13 straipsniuose, įgyvendinimo, o valstybės narės tariamai tų nuostatų netaikė ir neužtikrino veiksmingo jų įgyvendinimo, — tirti tai, kad Komisija tariamai neužtikrino veiksmingo Reglamento (EB) Nr. 1/2005 įgyvendinimo, o valstybės narės tariamai to reglamento netaikė ir neužtikrino veiksmingo jo įgyvendinimo už Sąjungos ribų, remiantis 2015 m. balandžio 23 d. Teisingumo Teismo (penktosios kolegijos) sprendimu C-424/13; savo sprendime Teisingumo Teismas priminė, kad Reglamente (EB) Nr. 1/2005 nustatytos griežtos pareigos ne tik vežant stuburinius gyvūnus visoje Europos Sąjungos teritorijoje, bet ir vykdant vežimo operacijas, kurių išvykimo vieta yra Europos Sąjungos teritorijoje, o paskirties vieta – trečiojoje šalyje. Tame pačiame sprendime Teisingumo Teismas konstatavo, kad atitiktį reikalavimams turėtų užtikrinti valstybių narių kompetentingos institucijos tais atvejais, kai jos leidžia vežti gyvūnus į trečiąsias šalis, — tirti galimus Europos Sąjungos sutarties 4 straipsnio 3 dalyje nustatytos lojalaus bendradarbiavimo pareigos pažeidimus, kurie atitinka tyrimo taikymo sritį; tuo tikslu visų pirma įvertinti, ar bet koks toks pažeidimas gali atsirasti dėl to, kad tariamai nebuvo imtasi tinkamų priemonių, siekiant užkirsti kelią vežimo rūšių panaudojimui tokiu būdu, kurį taikant nuo Sąjungos institucijų, kompetentingų institucijų ir kitų tarpininkų nuslepiama galutinė tikrųjų savininkų tapatybė, taip palengvinant Reglamento (EB) Nr. 1/2005 pažeidimus, — tirti tariamą Komisijos neveikimą siekiant palengvinti OIE misiją, susijusią su tarptautinių gyvūnų gerovės vežant standartų įgyvendinimu, — tirti tai, kad Komisija tariamai nesilaikė naujoje Sąjungos prekybos strategijoje „Trade4All“ nustatytų Sąjungos vertybių prekybos srityje, visų pirma kiek tai susiję su dokumentuose patvirtinta siaubinga vežimo praktika trečiosiose šalyse, nes šios vertybės yra labai svarbios ne tik gyvūnų gerovei, bet ir aprūpinimui maistu ir visuomenės sveikatai, — pateikti bet kokią rekomendaciją, kuri, jo manymu, yra būtina šiuo klausimu, įskaitant rekomendaciją dėl pirmiau minėto Teisingumo Teismo sprendimo įgyvendinimo valstybėse narėse;